recursal/SuperWikiNEXT-32B huggingface dataset:
Συντεταγμένες: 41°53′20″N 12°28′51″E﻿ / ﻿41.88889°N 12.48083°E﻿ / 41.88889; 12.48083

Ο **ναός του νικητήριου Ηρακλή** ή του **Ελαίου Ηρακλή** (ιτ. *Tempio di Ercole Vincitore*, *Hercules Olivarius*) είναι αρχαίος ναός που βρίσκεται κτισμένος στην αρχαία Αγορά του βοός (*Forum Boarium*) στην Ρώμη. Είναι ο αρχαιότερος μαρμάρινος ναός της Ρώμης.

Περιγραφή
---------

Είναι ναός περίπτερος, και σχεδόν εξ ολοκλήρου από μάρμαρο κτισμένος. Ο σηκός είναι ολοστρόγγυλου σχήματος και έχει διάμετρο 14,8 μέτρα. Περιστοιχίζεται από 19 κίονες ύψους 10 μέτρων, από τους οποίους ένας λείπει, και ίσως να χρησιμοποιήθηκε ως οικοδομικό υλικό για άλλο μεταγενέστερο κτίριο. Τα κιονόκρανα είναι κορινθιακού ρυθμού. Οι βάσεις από ελαφρόπετρα. Ο οριζόντιος δοκός και η σκεπή δεν διατηρούνται. Οι τοίχοι και οι κίονες είναι αρχαίοι από την εποχή που κτίστηκε ο ναός.

Ιστορική αναδρομή
-----------------

Κτίστηκε το 120 π.Χ. Το όνομα του ναού διασώθηκε σε μια αποσπασματική επιγραφή βάσης αγάλματος που αναγράφει *Hercules Olivarius*. Κτήτορας του ναού ήταν ο εύπορος Ρωμαίος έμπορος *Μάρκος Οκτάβιος Ερρένος* (*Marcus Octavius Herrenus*) που ίσως διακινούσε ελαιόλαδο. Το 1132 μετατράπηκε σε εκκλησία του Πρωτομάρτυρα Στέφανου και διατηρήθηκε. Την εποχή της αναγέννησης έγινε πηγή έμπνευσης για πολλούς αρχιμάστορες. Μετατράπηκε τον 17ο αιώνα σε εκκλησία της Παναγίας (*Santa Maria del Sole*). Αργότερα, οι αρχαιολόγοι τον ερμήνευσαν λανθασμένα ως ναό της θεάς Βέστα, παρθένου θεότητας της οικογένειας και της οικιακής εστίας, αντίστοιχη της Εστία στην ελληνική μυθολογία.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10064. Ανακτήθηκε στις 14  Φεβρουαρίου 2024.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10064. Ανακτήθηκε στις 31  Ιουλίου 2018.
3. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. Ανακτήθηκε στις 30  Ιουλίου 2018.

Πηγές
-----

* Filippo Coarelli: Rom. Ein archäologischer Führer. Zabern, Mainz 2000, S. 308–310.
* Friedrich Rakob, Wolf-Dieter Heilmeyer: *Der Rundtempel am Tiber in Rom*. Zabern, Mainz 1973, ISBN 978-3-8053-0068-1 (Sonderschriften des Deutschen Archäologischen Instituts in Rom, Bd. 2).
* Samuel Ball Platner, Thomas Ashby: *Aedes Herculis Victoris*. In: *A Topographical Dictionary of Ancient Rome*. Oxford University Press, London 1929, S. 256–258 (online).

Έκθεση Φωτογραφιών
------------------

* 
* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 253022269
* GND: 4780008-2

 |

 |
Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία Δαλματίας** (*κροατικά : Pokrajina Dalmacija*, *σερβικά : Покрајина Далмација*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 620.432 κατοίκους κι έκταση 12.732 τετραγωνικά χλμ. Η κατάργηση της είχε προγραμματιστεί με το Σύνταγμα Βίντοβνταν του 1921.

Ιστορία
-------

Η περιοχή είχε προσαρτηθεί από την Αυστροουγγαρία μετά την λήξη του Α΄ παγκοσμίου πολέμου. Η επαρχιακή κυβέρνηση της Δαλματίας ιδρύθηκε την 1η Νοεμβρίου 1918 στο Σπλιτ με πρώτο πρωθυπουργό τον Δρ Ιβάν Κρστελ.

Παραπομπές
----------

1. ↑  (1924) Статистика избора народних посланика Краљевине Срба, Хрвата и Словенаца одржаних 18. марта 1923. године. Београд
Με τον όρο **Σεληνιακή γεωλογία** εννοείται η μελέτη του φλοιού της Σελήνης, των πετρωμάτων και των στρωμάτων της, των 'θαλασσών', των λεκανών και των ορέων της. Η γεωχημεία και η γεωφυσική είναι οι δύο βασικοί κλάδοι μέσω των οποίων διεξάγει η σεληνιακή γεωλογία της έρευνά της.

Σεληνιακή Γεωλογία κατά Σεληνολογίας
------------------------------------

Η χρήση του προθέματος "γεω-" για σεληνιακές και ευρύτερες πλανητικές έρευνες του ηλιακού μας συστήματος έχει αμφισβητηθεί, αν και αιτιολογείται από:

* την εφαρμοσιμότητα των γεωλογικών αρχών που αναπτύχθηκαν για τη Γη σε όλα τα άλλα στερεά σώματα.
* την ανάγκη μείωσης των νέων όρων που προκύπτουν από την παρατήρηση νέων κόσμων.
* την ελληνική ετυμολογία της λέξης γη που περιλαμβάνει νοήματα όπως το "έδαφος"
* τρεις δεκαετίες συνεχούς χρήσης στην συναφή βιβλιογραφία1.

Το πρόθεμα "σεληνο-" δεν χρησιμοποιείται από τους επιστήμονες που ασχολούνται με τη σελήνη εκτός αν η ορολογία αφορά σε συντεταγμένες, σημεία ελέγχου, η γενικά χαρακτηριστικά, όπως σεληνογραφία, σεληνοδαισία. Αν και επιλέχθηκε ως κατάλληλος ο όρος αστρογεωλογία, (Milton, 1969) για τον κλάδος της U.S Geological Survey που είναι αφιερωμένος σε σεληνιακές και πλανητικές έρευνες, χρησιμοποιείται συχνότερσ ο όρος, "σεληνιακή (πλανητική) γεωλογία". Ο όρος "Πλανητολογία" είναι ευρύτερος και περιλαμβάνει μη γεωλογικές επιστήμες όπως η πλανητική αστρονομία."2

Η Γη αντανακλά περισσότερο φως από τη Σελήνη.

Θερμοκρασία (C) -150C τη νύχτα έως 135 °C τη μέρα

Σημειώσεις-παραπομπές
---------------------

* 1:  Βλ. Shoemaker, 1962a, 117, Ronca, 1965, Mutch, 1970, Wilhelms, 1970b.

* 2:  Wilhelms, Don E. *Geologic History of the Moon*, USGS professional paper 1348.

Βιβλιογραφία
------------

* Wilhelms, D. E. 1993, *To a Rocky Moon: A Geologist's History of Lunar Exploration*, University of Arizona Press: Tucson.
* Don Wilhelms, *Geologic History of the Moon*,
* US Geological Survey Professional Paper 1348 (100 Μbytes).

Δικτυακοί τόποι
---------------

* Σεληνιακή γεωλογία - NASA (αγγλ.)
* Σεληνιακή σεισμική δραστηριότητα Αρχειοθετήθηκε 2006-05-03 στο Wayback Machine. (αγγλ.)
* Eric Douglass, *Geologic Processes on the Moon* (αγγλ.).
Οι περιφέρειες του Βασιλείου των Σέρβων, Κροατών και Σλοβένων
Η **περιφέρεια Πρίμορσκο και Κράινα** (*κροατικά: Primorsko-krajiška oblast*, *σερβικά: Приморско-крајишка област*) ήταν περιφέρεια του Βασιλείου Σέρβων, Κροατών και Σλοβένων από το 1922 έως το 1929. Διοικητικό της κέντρο ήταν η πόλη Κάρλοβατς. Είχε έκταση 14.121 τετραγωνικά χλμ και 644.080 κατοίκους (απογραφή 1921). Καταλάμβανε τμήματα της σημερινής Σερβίας και κυρίως της Κροατίας.

Πληθυσμός
---------

Ο πληθυσμός της σύμφωνα με το θρήσκευμα ήταν 344.934 Ρωμαιοκαθολικοί, 201 Ελληνοκαθολικοί, 286.651 Ορθόδοξοι, 257 ευαγγελιστές, 735 Εβραίοι, 351 Μουσουλμάνοι και άλλοι.

Διοικητικές διαιρέσεις
----------------------

Η περιφέρεια χωρίστηκε σε 24 υποπεριφέρειες, 5 πόλεις, 128 διοικητικές περιφέρειες των δήμων με 2.637 οικισμούς.

Αναφορές
--------

* Народна енциклопедија, 1925 г.
Η **Ελπίδα Προσφύγων Πάφου** ήταν κυπριακή ποδοσφαιρική ομάδα από την Πάφο. Είχε τρεις συμμετοχές στη Δ΄ κατηγορία ποδοσφαίρου της Κύπρου. Το 1995 ενοποιήθηκε με την Αναγέννηση Μούτταλλου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».

Ιστορία
-------

Η Ελπίδα Προσφύγων ιδρύθηκε από πρόσφυγες που μετακινήθηκαν στη Πάφο μετά την τουρκική εισβολή στην Κύπρο του 1974. Αρχικά αγωνιζόταν στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ).Το 1990 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στο πρωτάθλημα, την περίοδο 1990-91, τερμάτισε στην έβδομη θέση του ομίλου της. Την επόμενη περίοδο τερμάτισε στην 6η θέση. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά (τοπικά) πρωταθλήματα. Η Ελπίδα τερμάτισε στην έκτη θέση του ομίλου της και υποβιβάστηκε στα αγροτικά (τοπικά) πρωταθλήματα.

Το 1995 ενοποιήθηκε με την Αναγέννηση Μούτταλλου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».

Η πορεία της Ελπίδας στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1990-91 | Δ΄1 | **7** | 14 | 26 |  |  |  | 35 | 28 | **26** | Κύπελλο Κύπρου | Α΄ προκριματικός |
| 1991-92 | Δ΄1 | **6** | 14 | 26 |  |  |  | 32 | 34 | **39** | Κύπελλο Κύπρου | Β΄ προκριματικός |
| 1992-93 | Δ΄1 | **6** | 13 | 24 |  |  |  | 59 | 27 | **44** | Κύπελλο Κύπρου | Β΄ προκριματικός |
| Βαθμολογία 1990-91: Νίκη=2 βαθμοί, Ισοπαλία=1 βαθμός, Ήττα=0 βαθμοίΒαθμολογία 1991-93: Νίκη=3 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Η Ελπίδα συμμετείχε στον όμιλο Λεμεσού-Πάφου.

Τίτλοι
------

* Πρωτάθλημα ένταξης (1): 1990 (περιφέρεια Λεμεσού/Πάφου)

Δείτε επίσης
------------

* Ποδόσφαιρο στην Κύπρο

Παραπομπές
----------

1. 1 2  «ΑΕΚ Κακοπετριάς ΚΝΜ ανέβηκαν στη Γ΄». *Ο Φιλελεύθερος*: σελ. 10. 1991-04-29.
2. 1 2  «ΟΧΕΝ, ΑΕΖ, Λειβαδιακός στη Γ». *Ο Φιλελεύθερος*: σελ. 14. 4 Mαΐου 1992.
3. 1 2  «Δ΄ κατηγορία». *Ο Φιλελεύθερος*: σελ. 13. 31 Mαΐου 1993.
4. ↑  «1990/91 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.
5. ↑  «1991/92 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.
6. ↑  «1992/93 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Κύπρος
 |

 |
Πατίνι

Το **πατίνι** είναι ένα δίτροχο όχημα χωρίς μηχανή, χωρίς πεντάλ και χωρίς σέλα ή άλλο κάθισμα, στο οποίο ο οδηγός στέκεται όρθιος τοποθετώντας το ένα πόδι του στον πεπλατυσμένο άξονα που ενώνει τους δυο τροχούς ενώ με το άλλο δίνει ώθηση με συνεχείς παλινδρομικές κινήσεις εκκρεμούς ώστε να μετακινηθεί το όχημα. 

Η ορολογία *πατίνια* χρησιμοποιείται και για τα τροχοπέδιλα σπανιότερα και για τα παγοπέδιλα, χρησιμοποιείται μεταφορικά στην έκφραση "Μου έκανες τη ζωή πατίνι" η οποία σημαίνει μου δυσκολεύεις τη ζωή.

Κατασκευή
---------

Πάνω από την μπροστινή ρόδα υπάρχει κάθετη ράβδος η οποία απολήγει στο τιμόνι. Το τιμόνι αποτελείται από μια οριζόντια ράβδο η οποία φέρει εκατέρωθεν δύο χερούλια που πολλές φορές είναι επενδυμένα με αφρώδες αντιολισθητικό υλικό. Το τιμόνι επιτρέπει στην κάθετη ράβδο να κάνει πλήρη περιστροφή δίνοντας τη δυνατότητα στον οδηγό να στρίψει προς οποιαδήποτε κατεύθυνση. 
Τα πιο σύγχρονα πατίνια έχουν πάνω από την πίσω ρόδα τους φρένο, το οποίο ενεργοποιείται όταν το πατάει ο οδηγός με το πόδι του. Υπάρχουν μεταλλικά και ξύλινα πατίνια, σταθερά και πτυσσόμενα. 

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πατίνι**  |

Ηλεκρικά Πατίνια: Τα ηλεκτρικά πατίνια αποτελούν ένα από τα πιο δημοφιλή μέσα μετακίνησης της σύγχρονης αστικής ζωής. Από τις αρχές τους μέχρι σήμερα, έχουν γνωρίσει εντυπωσιακή εξέλιξη και διαδραματίσει σημαντικό ρόλο στην μετακίνηση των ανθρώπων στις πόλεις. Με τη χρήση προηγμένων μπαταριών, ελαφριών υλικών και έξυπνης τεχνολογίας ασύρματης σύνδεσης, τα ηλεκτρικά πατίνια έχουν γίνει αξιόπιστα μέσα μετακίνησης για πολλούς ανθρώπους σε όλο τον κόσμο. Είναι φιλικά προς το περιβάλλον και συμβάλλουν στην ανακούφιση της κυκλοφοριακής συμφόρησης στις πόλεις.
Η *αλταϊκή γλώσσα'* είναι τουρκική γλώσσα, που ομιλείται επίσημα στη δημοκρατία των Αλτάι, στη Ρωσία. Πριν το 1948 η γλώσσα ονομαζόταν **Οϊρότ**.

Ταξινόμηση
----------

Εξαιτίας της απομονωμένης θέσης της στα όρη Αλτάι αλλά και της επαφής της με περιβάλλουσες γλώσσες, η ταξινόμηση της Αλτάι γλώσσας στις τουρκικές γλώσσες συχνά αμφισβητήθηκε. Εξαιτίας της γεωγραφικής της εγγύτητας με τη Σορ και Χάκας ορισμένοι επιστήμονες την ταξινομούν σε μια βόρεια τουρκική υποομάδα. 
Εξαιτίας ορισμένων ομοιοτήτων με την Κιργκίζ, ομαδοποιήθηκε στις Κιπτσάκ γλώσσες. Μία πρόσφατη ταξινόμηση από τον Ταλάτ Τεκίν τοποθετεί τη νότια Αλτάι σε δική της υποομάδα στις τουρκικές γλώσσες και ομαδοποιεί τις βόρειες Αλτάι διαλέκτους με την Τσίλουμ και την Κοντόμα διάλεκτο της Σορ.

Γεωγραφική κατανομή
-------------------

Η γλώσσα Αλτάι ομιλείται κύρια στη Δημοκρατία των Αλτάι (Νότια Αλτάι) και στο Κράι Αλτάι (Βόρεια Αλτάι).

### Επίσημη κατάσταση

Μαζί με τη ρωσική γλώσσα, η Αλτάι είναι επίσημη γλώσσα της δημοκρατίας των Αλτάι. Η επίσημη γλώσσα βασίζεται στη νότια διάλεκτο που ομιλείτο από την ομάδα Αλτάι-Κίζι, η οποία όμως σε σύντομο χρόνο διασκορπίστηκε στη βόρεια περιοχή της δημοκρατίας των Αλτάι.

### Διαφορετικές εκδοχές

Αν και παραδοσιακά θεωρείται μία γλώσσα, η Νότια Αλτάι δεν είναι αμοιβαία κατανοήσιμη με τις βόρειες διαλέκτους. Η γραπτή Αλτάι βασίζεται στη Νότια Αλτάι και σύμφωνα με το *Ethnologue* απορρίπτεται από τα παιδιά που ομιλούν την Βόρεια Αλτάι Το 2006, δημιουργήθηκε κυριλλικό αλφάβητο για την Κουμάντι διάλεκτο της Βόρειας Αλτάι για χρήση στο Κράι Αλτάι.

Οι διάλεκτοι έχουν ως ακολούθως:

* **Νότια Αλτάι**
	+ Κανονική Αλτάι
		- Μαΐμα διάλεκτος
	+ Τελενγκίτ διάλεκτος
		- Τόλος διάλεκτος
		- Χούι διάλεκτος
	+ Τελεούτ διάλεκτος
* **Βόρεια Αλτάι**
	+ Τουμπαλάρ διάλεκτος
	+ Κουμάντι διάλεκτος
		- Τουραχάκ διάλεκτος
		- Σολτόν διάλεκτος
		- Σταρομπάρντι διάλεκτος
	+ Τσαλκάν διάλεκτος

Σύστημα γραφής
--------------

Η γλώσσα καταγράφτηκε με λατινικό αλφάβητο από το 1928 έως το 1938, αλλά χρησιμοποίησε το κυριλλικό αλφάβητο (με την πρόσθεση 9 επιπλέον γραμμάτων: Јј, Ҥҥ, Ӧӧ, Ӱӱ, Ғғ, Ққ, Һһ, Ҹҹ, Ii) από το 1938.

Παραπομπές
----------

1. ↑  Gordon, Raymond G. Jr. επιμ. (2005). «Ethnologue report for Northern Turkic». SIL International. Ανακτήθηκε στις 14 Σεπτεμβρίου 2007. CS1 maint: Πολλαπλές ονομασίες: editors list (link)
2. ↑  Tekin, Tâlat (January 1989). «A New Classification of the Chuvash-Turkic Languages». *Erdem* **5** (13): 129–139. ISSN 1010-867X.
3. ↑  Raymond G. Gordon, Jr, ed. 2005. *Ethnologue: Languages of the World*. 15th edition. Dallas: Summer Institute of Linguistics.
4. ↑  В Алтайском крае издана азбука кумандинского языка. 2006
5. ↑  Baskakov, N. A. (1958). «La Classification des Dialectes de la Langue Turque d'Altaï» (στα French). *Acta Orientalia Academiae Scientiarum Hungaricae* **8**: 9–15. ISSN 0001-6446.

Εξωτερικοί σύνδεσμοι
--------------------

* Altai Alphabet
* Altai phrases( Αρχειοθετήθηκε 2009-10-27 στο Wayback Machine. 2009-10-25)
* Russian–Altai Online Dictionary

|  |  |
| --- | --- |
| 

|  |
| --- |
| * Πύλη:Γλώσσα
* Πύλη:Ρωσία
 |

 |
Η **Αλεξάνδρα Τριάντη** (1896, Αθήνα – 16 Νοεμβρίου 1977) ήταν Ελληνίδα τραγουδίστρια του λιντ.

Βιογραφία
---------

Γεννήθηκε το 1896 στην Αθήνα και ήταν αδελφή του Κώστα Κοτζιά, Δημάρχου Αθηναίων και Υπουργού. Σε μικρή ηλικία ασχολήθηκε με τη μουσική. Σπούδασε μονωδία στο Ωδείο Αθηνών με τον καθηγητή Κίμωνα Τριανταφύλλου, από όπου και αποφοίτησε το 1921 με άριστα παμψηφεί και χρυσό μετάλλιο, ενώ αργότερα αναχώρησε για την Ευρώπη και συγκεκριμένα για τη Βιέννη όπου σπούδασε με τον Φίλιπ Φόρστεν και τον Φραντς Στάινερ.

Από το 1927 άρχισε τις εμφανίσεις της στο Ευρωπαϊκό κοινό με πρώτη αυτή στο Volkshaus της Βιέννης. Την περίοδο 1930-1950 η Αλεξάνδρα Τριάντη συγκαταλεγόταν στις σπουδαιότερες τραγουδίστριες του λιντ. Στα τέλη της δεκαετίας του '50 σταμάτησε να τραγουδά αλλά παρ' όλα αυτά συνέχισε να δραστηριοποιείται στον χώρο της μουσικής, βοηθώντας στην ανάπτυξη της μουσικής στην Ελλάδα. Είχε διατελέσει αντιπρόεδρος (1957-1968) και πρόεδρος (1968-1977) του Συλλόγου «Οι Φίλοι της Μουσικής», ενώ διαδραμάτισε και πρωταγωνιστικό ρόλο στην ίδρυση του Μεγάρου Μουσικής Αθηνών, του οποίου υπήρξε ιδρυτικό μέλος.

Για την ανέγερση του Μεγάρου δώρισε όλη της την περιουσία στο Σύλλογο «Οι Φίλοι της Μουσικής», ενώ το αρχείο της περιήλθε στη Μουσική Βιβλιοθήκη «Λίλιαν Βουδούρη» τον Μάιο του 1993. Ανάμεσα στις αίθουσες του Μεγάρου υπάρχει μία χωρητικότητας 1.750 θεατών που φέρει το όνομα της.

Απεβίωσε στις 16 Νοεμβρίου του 1977. Ήταν παντρεμένη με τον Γεώργιο Τριάντη και σε δεύτερο γάμο με τον Μιχάλη Κυριακίδη.

Παραπομπές
----------

1. ↑  «Αρχείο GR-As-ATR-001 - Αρχείο Αλεξάνδρας Τριάντη». (Ελληνικά) Μεγάλη Μουσική Βιβλιοθήκη της Ελλάδος «Λίλιαν Βουδούρη». Ανακτήθηκε στις 10  Νοεμβρίου 2022.
2. ↑  «Χρυσούς Σταυρός του Βασιλικού Τάγματος της Ευποιίας». (Ελληνικά) Σύλλογος «Οι Φίλοι της Μουσικής». Ανακτήθηκε στις 10  Νοεμβρίου 2022.
3. ↑  «Σταυρός Ταξιαρχών του Βασιλικού Τάγματος της Ευποιίας». (Ελληνικά) Σύλλογος «Οι Φίλοι της Μουσικής». Ανακτήθηκε στις 10  Νοεμβρίου 2022.
4. 1 2  «Αρχείο GR-As-ATR-001 - Αρχείο Αλεξάνδρας Τριάντη». *greekarchivesinventory.gak.gr*. Εθνικό Ευρετήριο. Ανακτήθηκε στις 10 Νοεμβρίου 2022.
5. ↑  Τα Νέα, Μνήμη Αλεξάνδρας Τριάντη, φύλλο 10-11-1981, σελ. 4.
6. ↑  «Αλεξάνδρα Τριάντη». *virtualmuseum.nationalopera.gr*. Εικονικό Εκπαιδευτικό Μουσείο Εθνικής Λυρικής Σκηνής. Ανακτήθηκε στις 10 Νοεμβρίου 2022.
7. 1 2 3  Μεράκου, Στεφανία (2003). «Αλεξάνδρα Τριάντη». *www.mmb.org.gr*. Σύλλογος «Οι Φίλοι της Μουσικής». Αρχειοθετήθηκε από το πρωτότυπο στις 20 Οκτωβρίου 2017.
8. ↑  «Aρχείο Ελληνικής Μουσικής: Τριάντη, Αλεξάνδρα - Trianti, Alexandra (1896 - 1977)». *dspace.mmb.org.gr*. Σύλλογος «Οι Φίλοι της Μουσικής». Ανακτήθηκε στις 10 Νοεμβρίου 2022.
Ο **Τάσος Νούσιας** (Ροδοτόπι Ιωαννίνων, 12 Αυγούστου 1973) είναι Έλληνας ηθοποιός.

Βιογραφία
---------

Τέλειωσε τη σχολή του Κρατικού Θεάτρου Βορείου Ελλάδος. Έχει ολοκληρώσει τις σπουδές του στη μηχανολογία και αποτέλεσε μέλος ομάδας στίβου. Τελικά, αποφάσισε να ασχοληθεί με την υποκριτική.

Έχει συμμετάσχει σε διάφορες σειρές και σε θεατρικές παραστάσεις. Έπαιξε στις μεγαλύτερες σκηνές της Ελλάδας από το Κ.Θ.Β.Ε και το θέατρο Εμπρός ως τον Τεχνοχώρο και το ΔΗΠΕΘΕ Καλαμάτας. Δοκιμάστηκε σ’ όλα τα είδη θεάτρου από φαρσοκωμωδίες και μπουλβάρ μέχρι το αρχαίο ελληνικό δράμα. Αυτή η ποικίλη υποκριτική διαδρομή του τον καθιέρωσε και του έδωσε την ευκαιρία να συνεργαστεί με σπουδαίους σκηνοθέτες όπως οι Γιώργος Μιχαηλίδης, Τάσος Μπαντής, Γιάννης Κακλέας, Θόδωρος Τερζόπουλος, Αναστασία Ρεβή και άλλοι. Μετρά πολλές συμμετοχές και συνεργασίες σε σημαντικές κινηματογραφικές και τηλεοπτικές παραγωγές όπου ενσάρκωσε ήρωες μυθιστορημάτων και ιστορικών βιβλίων όπως: *Τα παιδιά της Νιόβης* του Τάσου Αθανασιάδη, *Οι Μάγισσες της Σμύρνης* της Μάρας Μεϊμαρίδη, *Η Φωνή* του Χρήστου Χωμενίδη, Τα *Ανίσχυρα Ψεύδη* του Ορέστη Χαλκιόπουλου και το 2010 *Το Νησί* της Βικτόρια Χίσλοπ. Στις παραγωγές αυτές συνεργάστηκε με εξαιρετικούς σκηνοθέτες, όπως οι Κώστας Κουτσομύτης, Νίκος Γραμματικός, Βασίλης Μαζωμένος, Χρήστος Δήμας, Αλέξανδρος Πανταζούδης, Θόδωρος Παπαδουλάκης, Γιώργος Γκικαπέπας, Κώστας Χαραλάμπους κ.λ.π.

Τα τελευταία χρόνια έχει επίσης ασχοληθεί και με την παραγωγή, δημιουργώντας τέσσερις τηλεταινίες για λογαριασμό της Εκπαιδευτικής Τηλεόρασης, με τίτλο Στιγμές από την Ιστορία του Θεάτρου, σε σενάριο και σκηνοθεσία της Μαρλένε Καμίνσκυ, εξετάζοντας την εξέλιξη του θεάτρου μέσα από τέσσερις μεγάλους συγγραφείς: Αισχύλο, Σαίξπηρ, Σίλλερ, Τσέχωφ που υπήρξαν ορόσημο για την ιστορία του θεάτρου.

Βραβεία
-------

Έχει τιμηθεί δύο φορές με βραβείο ερμηνείας. Η πρώτη φορά ήταν το 1996 όπου τιμήθηκε με το βραβείο Β' ανδρικού ρόλου στο 37ο Φεστιβάλ Θεσσαλονίκης για τη συμμετοχή του στην ταινία «Απόντες» του Νίκου Γραμματικού και η δεύτερη ήταν το 2008 που τιμήθηκε με το βραβείο Α' ανδρικού ρόλου για την ταινία μικρού μήκους «Το Πέρασμα» του Γιάννη Κατσάμπουλα στο 16ο Μεσογειακό Φεστιβάλ Νέων Κινηματογραφιστών (Λάρισα 2008).

Παραπομπές
----------

1. ↑  (Ρουμανικά) *CineMagia*. 35333. Ανακτήθηκε στις 4  Απριλίου 2022.
2. ↑  iShow.gr Τάσος Νούσιας
3. ↑   Retro DB Τάσος Νούσιας
4. ↑  «Ενα βραβείο για έξι!». ΤΟ ΒΗΜΑ. 1 Δεκεμβρίου 1996. Ανακτήθηκε στις 13 Ιανουαρίου 2013.
5. ↑  «Tάσος Νούσιας: Μετά το «Νησί», βουτιά στα «Σκουλήκια»». athinorama.gr. 15 Φεβρουαρίου 2011. Ανακτήθηκε στις 13 Ιανουαρίου 2013.
6. ↑  «Νούσιας, Τάσος». Κρατικό Θέατρο Βορείου Ελλάδος. Ανακτήθηκε στις 13 Ιανουαρίου 2013.
7. ↑  «Τάσος Νούσιας». retrodb.gr. Ανακτήθηκε στις 13 Ιανουαρίου 2013.
8. ↑  «Ποιοτικό, αλλά αβοήθητο». ΡΙΖΟΣΠΑΣΤΗΣ. 8 Απριλίου 2008. Ανακτήθηκε στις 13 Ιανουαρίου 2013. [*νεκρός σύνδεσμος*]

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Κινηματογράφος
* Πύλη:Τηλεόραση
* Πύλη:Ελλάδα
 |

 |
Ο **Λοΐζος Παντελίδης** ήταν Ελκηνοκύπριος ποδοσφαιριστής. Αγωνίστηκε στη θέση του μέσου και του αμυντικού.

Ξεκίνησε την καριέρα του από την ΑΕΛ Λεμεσού το 1945. Στην ΑΕΛ παρέμεινε έως το 1949 κατακτώντας ένα κύπελλο. Την περίοδο 1949-1951 αγωνίστηκε στη δεύτερη ομάδα της Φούλαμ ΦΚ.

Το 1951 επέστρεψε στην Κύπρο. Αρχικά υπέγραψε δελτίο στην ΕΠΑ Λάρνακας και στη συνέχεια στον ΑΠΟΕΛ. Η ΚΟΠ αποφάσισε ότι ίσχυε το δελτίο που υπέγραψε με τον ΑΠΟΕΛ καθώς ο ποδοσφαιριστής διέμενε Λευκωσία. Πρώτο του παιχνίδι ήταν ο τελικός κυπέλλου της περιόδου 1950-51, όπου ο ΑΠΟΕΛ κέρδισε την ΕΠΑ με 7-0. Παρέμεινε στον ΑΠΟΕΛ έως το 1955, όταν και σταμάτησε την ποδοσφαιρική του καριέρα λόγω ενός τραυματισμού στο γόνατο. Με τον ΑΠΟΕΛ κατέκτησε ένα πρωτάθλημα και ένα κύπελλο.

Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1954 και έδωσε δύο εντός και δύο εκτός έδρας αγώνες με αντίπαλο την Εθνική Ισραήλ.

Συνέχισε ως προπονητής σε αρκετές ομάδες. Ως προπονητής του Ορφέα Λευκωσίας κατέκτησε το πρωτάθλημα Β΄ κατηγορίας 1957-58, οδηγώντας την ομάδα για πρώτη φορά στην Α΄ κατηγορία. Συνέχισε ως προπονητής στην Αλκή Λάρνακας, στον ΑΣΙΛ Λύσης, στη Μικτή Ενόπλων Δυνάμεων Κύπρου, ως βοηθός προπονητής στην Εθνική Κύπρου (βοηθός του Αργύρη Γαβαλά). Ως προπονητής της ΑΕΛ Λεμεσού την οδήγησε στην κατάκτηση του πρωταθλήματος την περίοδο 1967-68. Διετέλεσε και προπονητής της ΑΕΛ στο πρωτάθλημα Α΄ Εθνικής 1968-69.

Εκτός από προπονητής, διετέλεσε και διαιτητής ποδοσφαίρου. Μάλιστα χρίστηκε και ως διεθνής διαιτητής. Το 1957 ήταν εκ των ιδρυτών του Συνδέσμου Διαιτητών Κύπρου.

Τίτλοι
------

Ως ποδοσφαιριστής της ΑΕΛ
* Κύπελλο Κύπρου (1): 1948-49

Ως ποδοσφαιριστής του ΑΠΟΕΛ
* Πρωτάθλημα Κύπρου (1): 1951-52

* Κύπελλο Κύπρου (1): 1950-51

Ως προπονητής της ΑΕΛ
* Πρωτάθλημα Κύπρου (1): 1967-68

Ως προπονητής του Ορφέα
* Πρωτάθλημα Β΄ κατηγορίας (1): 1957-58

Παραπομπές
----------

1. 1 2 3 4 5 6 7 8 9 10 11 12 13  Μελετίου 2011, σελ. 237
2. ↑  Μελετίου 2011, σελ. 224-226
3. ↑  «Από τη μεικτή στην Εθνική Κύπρου» (PDF). Χαραυγή. 15 Οκτωβρίου 2018. σελ. 14. Αρχειοθετήθηκε από το πρωτότυπο (PDF) στις 16 Οκτωβρίου 2018. Ανακτήθηκε στις 16 Οκτωβρίου 2018.
4. ↑  «ΑΕΛ: Η ιστορία του '68 παρόμοια με τη σημερινή». 1 Απριλίου 2012. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.
5. ↑  «Έγραψε ιστορία στη Σούπερ Λίγκα ο Παπαβασιλείου». 5 Σεπτεμβρίου 2019. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 237. ISBN 978-9963-688-87-6.
Ο Ζαμπιβάκα
Ο **Ζαμπιβάκα** (Ρωσικά: Забива́ка) είναι ένας ανθρωπόμορφος λύκος, η επίσημη μασκότ του Παγκοσμίου Κυπέλλου Ποδοσφαίρου 2018, που θα διεξαχθεί στη Ρωσία. Είναι ένας λύκος με καφέ και άσπρη γούνα που φοράει ένα μπλουζάκι με τις λέξεις RUSSIA 2018 και πορτοκαλί αθλητικά γυαλιά, μερικές φορές βαλμένα άλλες όχι. Ο συνδυασμός λευκού, μπλε και κόκκινου σε μπλουζάκι και σορτς αντιπροσωπεύει τα εθνικά χρώματα της ρωσικής ομάδας. Σχεδιασμένος από την φοιτήτρια σχεδιασμού Εκατερίνα Μποτσάροβα.

Επιλέχθηκε μέσω διαδικτυακής ψηφοφορίας. Τα αποτελέσματα της ψηφοφορίας ανακοινώθηκαν στις 22 Οκτωβρίου 2016 στο πρόγραμμα «Evening Urgant» στο Πέρβιυ Κανάλ (Первый канал).

Παραπομπές
----------

1. ↑  FIFA (21 October 2016). *Wolf chosen as 2018 FIFA World Cup Official Mascot and named Zabivaka*. Δελτίο τύπου.  Ανακτήθηκε στις 21 October 2016. «Αρχειοθετημένο αντίγραφο». Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 30 Αυγούστου 2021.
Η **Κωνσταντίνα (Τίτίνα) Πανταζή** (13 Ιανουαρίου 1943) είναι Ελληνίδα πολιτικός που διετέλεσε ιδιαίτερη γραμματέας του πρωθυπουργού Ανδρέα Παπανδρέου, ευρωβουλευτής του ΠΑΣΟΚ, γενική γραμματέας Ισότητας και πρόεδρος της Ένωσης Γυναικών Ελλάδος (ΕΓΕ).

Βιογραφικά στοιχεία
-------------------

Γεννήθηκε το 1943 στον Άγιο Στέφανο Αχαΐας. Είναι πτυχιούχος της Σχολής Μετάφρασης και Διερμηνείας του Πανεπιστημίου της Γενεύης στην Ελβετία.

Από το 1965 έως το 1967 ήταν ιδιαίτερη γραμματέας του Ανδρέα Παπανδρέου, μαζί με την Αγγέλα Κοκκόλα.

Μεταπολιτευτικά υπήρξε μέλος της Επιτροπής Διεθνών Σχέσεων του ΠΑΣΟΚ, και βασικό στέλεχος της Ένωσης Γυναικών Ελλάδος (ΕΓΕ) που είχε ιδρύσει η Μαργαρίτα Παπανδρέου, της οποίας αργότερα έγινε και πρόεδρος. Επίσης αρθρογραφούσε για πολιτικά και γυναικεία θέματα στις εφημερίδες *Έθνος* και *Εξόρμηση*.

Διετέλεσε ευρωβουλευτής του ΠΑΣΟΚ από το 1981 μέχρι το 1989, και γενική γραμματέας Ισότητας στην τελευταία κυβέρνηση του Ανδρέα Παπανδρέου, από το 1993 έως το 1996.

Παραπομπές
----------

1. ↑  *www.europarl.europa.eu*. 1540. Ανακτήθηκε στις 20  Απριλίου 2022.
2. 1 2  www.europarl.europa.eu/meps/en/1540.
3. 1 2 3 4  Πρόσωπα στο Προσκήνιο και Εκλογές '85, εκδόσεις «*Ορίζων*», 1985, σελίδα 275
4. ↑  «Home | MEPs | European Parliament». *www.europarl.europa.eu* (στα Αγγλικά). Ανακτήθηκε στις 27 Μαρτίου 2024.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 17 Δεκεμβρίου 2015.
Το **σάλιο** ή ο **σίελος** (σωστός όρος) αποτελεί το έκκριμα των μικρών και μεγάλων σιελογόνων αδένων (παρωτίδα, υπογνάθιοι και υπογλώσσιοι αδένες).

Σύσταση
-------

Το σάλιο αποτελείται από 99,5% περίπου νερό και 0,5% από ανόργανα και οργανικά συστατικά. Το pH του κυμαίνεται 5,2 και 7,8 (μέση τιμή 6,7).

### Ανόργανα συστατικά

Πρόκειται κυρίως για ηλεκτρολύτες όπως ιόντα καλίου, νατρίου, χλωρίου και διττανθρακικά ιόντα. Σε μικρότερη ποσότητα περιέχει φωσφορικά ιόντα και ιόντα ασβεστίου, μαγνησίου, ιωδίου, και θειοκυανικά.

### Οργανικά συστατικά

1. Ένζυμα: πτυαλίνη (αμυλάση), λυσοζύμη, καλλικρεΐνη, αλκαλική φωσφατάση κτλ.
2. Πρωτεΐνες: φωσφοπρωτεΐνες (σταθερίνη, ιστατίνη κτλ.) και γλυκοπρωτεΐνες (μουκίνες)
3. Αντισώματα
4. Συγγολητινογόνα του συστήματος ΑΒΟ
5. Ορμόνες
6. Αυξητικοί παράγοντες
7. Παράγων αδρανοποίησης του ιού του AIDS

Λειτουργική αποστολή
--------------------

1. Η παρουσία του διευκολύνει την μάσηση, την κατάποση και την ομιλία.
2. Παίζει σημαντικό ρόλο στην γεύση λόγω της διατήρησης της λειτουργικής ακεραιότητας των γευστικών καλύκων.
3. Συμβάλλει μερικώς στην πέψη των υδατανθράκων με το ένζυμο πτυαλίνη.
4. Συμβάλλει στην διατήρηση της υγείας της στοματικής κοιλότητας διότι δρα ως προστατευτικός παράγων κατά της τερηδόνας, της περιοδοντίτιδας, των λοιμώξεων του βλεννογόνου του στόματος κτλ.
5. Συμβάλλει στην διατήρηση της γενικής υγείας διότι αποτελεί μέρος της άμυνας του οργανισμού κατά των μικροβίων εξαιτίας διαφόρων παραγόντων που περιέχει (αντισώματα, παράγων αδρανοποίησης του ιού του AIDS κτλ.)

Ρυθμός έκκρισης
---------------

Ο όγκος του εκκρινόμενου σάλιου κατά την διάρκεια ενός εικοσιτετραώρου κυμαίνεται μεταξύ 750-1200 ml. Το 90% του σάλιου παράγεται κατά την διάρκεια της ημέρας, ενώ κατά την διάρκεια του ύπνου η έκκριση είναι ελάχιστη. Διάφορα ερεθίσματα μπορούν να αυξήσουν ή να μειώσουν την έκκριση του σάλιου. Ο ρυθμός έκκρισης του σάλιου βρίσκεται υπό τον έλεγχο του συμπαθητικού και παρασυμπαθητικού αυτόνομου νευρικού συστήματος το οποίο και νευρώνει τους μεγάλους σιελογόνους αδένες. Η διέγερση του αυτόνομου νευρικού συστήματος προκαλεί αύξηση του ρυθμού παραγωγής του σάλιου. Ο ρυθμός έκκρισης υπό συνθήκες μη διέγερσης κυμαίνεται μεταξύ 0,01-1,0 ml/min, ενώ υπό συνθήκες διέγερσης μεταξύ 0,5-7,0 ml/min.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **σάλιο**  |
**Ψηφιακός μετασχηματισμός** (αγγλικά: digital transformation, digitalization) ονομάζεται η χρήση των ψηφιακών τεχνολογιών για το μετασχηματισμό  επιχειρήσεων και υπηρεσιών. Ορισμένες από τις τεχνολογίες που συμβάλλουν στον ψηφιακό μετασχηματισμό είναι οι ψηφιακές πλατφόρμες, το διαδίκτυο των πραγμάτων, το υπολογιστικό νέφος και η τεχνητή νοημοσύνη, ενώ οι τομείς της κοινωνίας που επηρεάζονται περισσότερο είναι οι μεταφορές, η ενέργεια, ο αγροδιατροφικός κλάδος, οι τηλεπικοινωνίες, οι χρηματοπιστωτικές υπηρεσίες, η εργοστασιακή παραγωγή και η υγειονομική περίθαλψη. Οι τεχνολογίες μπορούν να συμβάλουν στη βελτιστοποίηση των διαδικασιών παραγωγής, στη μείωση των εκπομπών και των αποβλήτων, στην ενίσχυση της ανταγωνιστικότητας των εταιρειών και στη διάθεση νέων υπηρεσιών και προϊόντων στην αγορά.

Ο ψηφιακός μετασχηματισμός αποτελεί βασική προτεραιότητα της Ευρωπαϊκής Ένωσης. Τον Απρίλιο του 2021 το Ευρωπαϊκό Κοινοβούλιο ενέκρινε το πρόγραμμα «Ψηφιακή Ευρώπη» με στόχο την υποστήριξη και ενίσχυση του ψηφιακού μετασχηματισμού των ευρωπαϊκών κοινωνιών και οικονομιών. Στην Ελλάδα οι βασικές αρχές, το πλαίσιο και οι κατευθύνσεις για το ψηφιακό μετασχηματισμό της χώρας καθορίζονται στη Βίβλο Ψηφιακού Μετασχηματισμού.

Πηγές
-----

* *Ψηφιακός μετασχηματισμός: σημασία, οφέλη και πολιτική της ΕΕ*, europarl.europa.eu, Ανακτήθηκε στις 7 Ιουλίου 2021

Παραπομπές
----------

1. ↑  [ «ΚΑΝΟΝΙΣΜΟΣ (ΕΕ) 2021/694 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
της 29ης Απριλίου 2021
για τη θέσπιση του προγράμματος Ψηφιακή Ευρώπη και την κατάργηση της απόφασης (ΕΕ) 2015/2240»]. .
2. ↑  «Βίβλος Ψηφιακού Μετασχηματισμού 2020-2025» (PDF).
Στις 28 Σεπτεμβρίου 1958 έλαβε χώρα **δημοψήφισμα για το νέο σύνταγμα της Γαλλίας** στη Μαδαγασκάρη, ως μέρος ενός ευρύτερου δημοψηφίσματος σε όλη τη γαλλική Ένωση για την επικύρωση του νέου συντάγματος. Εάν το σύνταγμα εγκρινόταν, η χώρα θα γινόταν μέλος της Γαλλικής Κοινότητας, ενώ αν δεν γινόταν αποδεκτό θα παραδιδόταν ανεξαρτησία. Το νέο σύνταγμα εγκρίθηκε από το 77.64% των ψηφοφόρων, ενώ η μόνη αποικία που ψήφισε υπέρ της ανεξαρτησίας ήταν η Γουινέα.. Η χώρα έγινε ανεξάρτητη στις 26 Ιουνίου 1960.

Αποτελέσματα
------------

| Επιλογή | Ψήφοι | % |
| --- | --- | --- |
| Υπέρ | 1.363.059 | 77.64 |
| Κατά | 392.557 | 22.36 |
| Άκυρα/λευκά ψηφοδέλτια | 11.859 | – |
| **Συνολικά** | **1.767.475** | **100** |
| Εγγεγραμμένοι ψηφοφόροι/προσέλευση | 2.154.939 | 82.02 |
| Πηγή: Επίσημη εφημερίδα |

Παραπομπές
----------

1. ↑  Frankreich, 28. September 1958 : Verfassung Direct Democracy
2. ↑  Madagascar - History Encyclopedia of the Nations
Ο **Παναγιώτης Βήχος** (22 Ιουλίου 1944 - 3 Δεκεμβρίου 2013) ήταν Έλληνας μουσικοσυνθέτης και μουσικός, ενταγμένος στην Αριστερά.

Βιογραφία
---------

Γεννήθηκε στο Ναύπλιο στις 22 Ιουλίου του 1944. Έκανε μαθήματα μουσικής σε μικρή ηλικία παίζοντας πιάνο και αργότερα σαξόφωνο, κλαρίνο, φλάουτο και Ακορντεόν και τελείωσε Θεωρία, Αρμονία, Αντίστιξη και Ενορχήστρωση. Ο πατέρας του ήταν μουσικός και η μήτερα του ηθοποιός του θεάτρου. Είχε συνεργαστεί με πολλούς διάσημους καλλιτέχνες και τραγουδιστές. Είχε μελοποιήσει στίχους από τον Μέγα Ανατολικό του Ανδρέα Εμπειρίκου ενώ είχε γράψει και 8 βιβλία. Ήταν επίσης διαχειριστής της ιστοσελίδας politiko-kafeneio.

Κατά τη διάρκεια της εργασίας του στη Σαντορίνη κατάγγειλε υπόθεση για κύκλωμα σωματεμπορίας. ωστόσο κατά τη περίοδο της εκδίκασης της υπόθεσης συνελήφθη ο ίδιος για υπόθεση πορνογραφίας. Για το ζήτημα αυτό δικάστηκε και αθωώθηκε αρκετές φορές σε διάστημα 14 ετών. Ο Βήχος κατέφυγε το 2008 στο Ευρωπαϊκό Δικαστήριο Δικαιωμάτων του Ανθρώπου (ΕΔΔΑ) εναντίον της Ελλάδας, το οποίο τον Φεβρουάριο του 2011 τον δικαίωσε στο σκέλος της παραβίασης του διακαιώματός του να δικαστεί, για τις κατηγορίες που του είχαν απαγγελθεί, εντός εύλογου χρονικού διαστήματος (επιδικάζοντάς του αποζημίωση 6.500), αλλά απέρριψε το αίτημά του πως υπήρξε κακοδικία.

Ο Π. Βήχος πέθανε μετά από καρκίνο στις αρχές Δεκέμβριο του 2013. Ήταν παντρεμένος και είχε αποκτήσει τρία παιδιά και τρία εγγόνια.

Πολιτική δραστηριότητα
----------------------

Όντας στρατευμένος, πέρασε αεροδικείο, καθώς συμμετείχε σε πορεία της Νεολαίας Λαμπράκη. Κατά την διάρκεια της δικτατορίας αρθρογραφούσε στην εφημερίδα *Χριστιανική*. Συνδικαλιστικά συμμετείχε στη Πανελλήνια Πολιτιστική Κίνηση και στην Αγωνιστική Ταξική Ενότητα Μουσικών. Από το 1975 μέχρι και το 1987 εντάχθηκε στο ΚΚΕ και όταν αποχώρησε ίδρυσε την Πανελλαδική Ένωση Κομμουνιστών. Μετά το 1990 προσχώρησε στο Εργατικό Επαναστατικό Κόμμα και συμμετείχε στο Μέτωπο Ριζοσπαστικής Αριστεράς ως υποψήφιος βουλευτής. Τα τελευταία χρόνια συνεργάστηκε με το ΑΚΕΠ μέσα από το Σχέδιο-Β', με επικεφαλής τον Αλέκο Αλαβάνο.

Παραπομπές
----------

1. ↑  «Έφυγε από τη ζωή ο αγωνιστής Παναγιώτης Βήχος», *Η Αυγή* [ιστότοπος] (4 Δεκεμβρίου 2013)· ανακτήθηκε στις 21 Νοεμβρίου 2020.
2. ↑  «Συνέντευξη του Παναγιώτη Βήχου στο Μega» (27 Φεβρουαρίου), βίντεο στο προσωπικό κανάλι του Π.Βήχου στο *youtube*· ανακτήθηκε στις 21 Νοεμβρίου 2020.
3. ↑  Ελληνικό Παρατηρητήριο των Συμφωνιών του Ελσίνκι (10 Φεβρουαρίου 2011). «Δελτίο τύπου: Ευρωκαταδίκη Ελλάδας για παραβίαση δικαιώματος για δίκαιη δίκη του Παναγιώτη Βήχου». *cm.greekhelsinki.gr*. Αρχειοθετήθηκε από το πρωτότυπο στις 1 Μαΐου 2011. Ανακτήθηκε στις 5 Δεκεμβρίου 2013.
4. ↑  ΕΔΔΑ, «Υπόθεση "ΒΗΧΟΣ κατά Ελλάδας" (Προσφυγή υπ’αρ. 34692/08). Απόφαση» (Στρασβούργο, 10 Φεβρουαρίου 2011) [επίσημη μετάφραση της απόφασης από το γαλλικό πρωτότυπυο], *hudoc.echr.coe.int*· ανακτήθηκε στις 21 Νοεμβρίου 2020.
5. ↑  «Για το σ. Παναγιώτη Βήχο. Ανακοίνωση του ΣΧΕΔΙΟΥ Β».
Το Όρος Τέιμπλ έχει χρησιμοποιηθεί ως βάση για τα διάφορα λογότυπα της Πόλης του Κέιπ Τάουν από το 1996.
Η **σημαία του Κέιπ Τάουν** είναι η σημαία που χρησιμοποιείται από τον δήμο της Πόλης του Κέιπ Τάουν. Δεν είναι επίσημα εγγεγραμμένη σημαία, αλλά αποτελείται από το λογότυπο της πόλης που χρησιμοποιείται σε μορφή σημαίας, και από το 1996 έχει αλλάξει κάθε φορά που το λογότυπο της πόλης έχει αλλάξει.

Η πόλη απέκτησε το σημερινό λογότυπο το 2014, και χρησιμοποιείται για την σημαία της πόλης. Αποτελείται από ένα ρόδακα τεσσάρων ομόκεντρων κύκλων, που το καθένα αποτελείται από 6 σιλουέτες του Όρους Τέιμπλ.

Από το 2005 έως το 2014, το λογότυπο αποτελούταν από ένα λευκό περίγραμμα του όρους Τέιμπλ σε φόντο γραμμής βούρτσας ουράνιου τόξου. 

Από το 1996 μέχρι το 2005, η σημαία περιείχε μια σιλουέτα του όρους Τέιμπλ. Δημιουργήθηκε από έναν γραφίστα και δεν έχει καταχωρηθεί με το Νοτιοαφρικανικό Γραφείο Εραλδικής. Το σχέδιο αποτελείται από μια στυλιζαρισμένη εικόνα του Όρους Τέιμπλ (και τις γειτονικές κορυφές Κορυφή του Διαβόλου και Κεφάλι του Λιονταριού) σε άσπρο σε μπλε φόντο στο πάνω αριστερό τμήμα και πράσινο στο πάνω δεξιό τμήμα. Κάτω από την εικόνα του όρους Τέιμπλ υπάρχει μια οριζόντια λωρίδα κίτρινου "πινέλου" κάτω από το οποίο υπάρχει ένα κόκκινο τμήμα στο κάτω μέρος της σημαίας.

Πριν από το 1996, η σημαία αποτελείται από το εθνόσημο του Κέιπ Τάουν σε μπλε τομέα.

Παραπομπές
----------

1. ↑  «City of Cape Town Rebrand». Behance. Ανακτήθηκε στις 9 Νοεμβρίου 2016.
Η **Βάσκο ντα Γκάμα** (πορτογαλικά: *Vasco da Gama*) ήταν ποδοσφαιρικός σύλλογος στο προάστιο Πάροου της πόλης του Κέιπ Τάουν στη Νότια Αφρική. Προερχόμενος από τις χαμηλότερες τάξεις, ο σύλλογος είχε τις ρίζες του στην τοπική πορτογαλική νοτιοαφρικανική κοινότητα και υιοθέτησε την ονομασία και τα χρώματα της ομάδας από το βραζιλιάνικο σύλλογο Βάσκο ντα Γκάμα. Το 2016, ο σύλλογος διαλύθηκε όταν η αδειοδότηση μεταφέρθηκε στο Στελενμπός ως Στελενμπός ΦΚ.

Έδρα
----

Φυσική έδρα της ομάδας αποτελούσε το Πάροου Παρκ, χωρητικότητας 3.000 θεατών.

Επιτυχίες
---------

* **Νάσιοναλ Φερστ Ντιβίζιον** (δευτέρου επιπέδου κατηγορία)

Πρωταθλήτρια Κόουσταλ Στριμ (1): 2009–10
* **Σέκοντ Ντιβίζιον** (τρίτου επιπέδου κατηγορία)

Νικήτρια πλέι-οφ (2): 2002–03, 2007–08
Πρωταθλήτρια Γουέστερν Κέιπ Στριμ (3): 2000–01, 2002–03, 2007–08

Παραπομπές
----------

1. ↑  «Parow Park Stadium - Soccerway». *SoccerWay* (στα Αγγλικά). Ανακτήθηκε στις 23 Ιουλίου 2018.

Εξωτερικοί σύνδεσμοι
--------------------

* Επίσημος ιστότοπος
Ο **Παρασπόνδυλος** ήταν Βυζαντινός *άρχων* του 14ου αιώνα.

Ο Παρασπόνδυλος είχε διορισθεί *άρχων* της Αδριανούπολης επί αυτοκράτορα Ανδρόνικου Γ΄ το 1345 και στάλθηκε στην πόλη για την άσκηση της εξουσίας του. Την ίδια περίοδο μαινόταν ο εμφύλιος πόλεμος και ο Παρασπόνδυλος παρέδωσε την πόλη στον αντίπαλο του Ανδρόνικου Ιωάννη Καντακουζηνό με αποτέλεσμα κι άλλα κοντινά κάστρα να προσχωρήσουν στο αντίπαλο στρατόπεδο.

Παραπομπές
----------

1. 1 2  Ζαφειρίου 2000, σελ. 141.

Πηγές
-----

* Ζαφειρίου, Γερακίνα (2000). *Η νοτιοδυτική Θράκη κατά τους 13ο και 14ο αιώνες*. Θεσσαλονίκη: Αριστοτέλειο Πανεπιστήμιο Θεσσαλονίκης. doi:10.12681/eadd/13542.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Ελλάδα
* Πύλη:Τουρκία
 |

 |
Ο **Νίκος Καράμπελας** (Πύργος Ηλείας, 20 Δεκεμβρίου 1984) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του αμυντικού.

Καριέρα
-------

### Σε συλλογικό επίπεδο

Ξεκίνησε την επαγγελματική του καριέρα το 2004 αγωνιζόμενος στην ομάδα της γενέτειράς του, τον Πανηλειακό, στον οποίο και παρέμεινε μέχρι το 2006, όταν και εντάχθηκε στο δυναμικό του Άρη Θεσσαλονίκης. Έπειτα από τρία χρόνια παραμονής στους "κιτρινόμαυρους" της Θεσσαλονίκης, το 2009 "κατηφόρισε" σε αυτούς της Αθήνας. Στην ΑΕΚ αγωνίστηκε έως το 2012, όταν και συμφώνησε να συνεχίσει την καριέρα του στην ισπανική Λεβάντε, με την οποία τον Μάρτιο του 2014 ανανέωσε για ακόμη δύο χρόνια.

Την 1η Φεβρουαρίου 2016 συμφώνησε με την επίσης ισπανική Ρεάλ Βαγιαδολίδ, υπογράφοντας συμβόλαιο εξάμηνης διάρκειας. Το καλοκαίρι του 2016 επέστρεψε στον Άρη έπειτα από επτά χρόνια απουσίας. Το καλοκαίρι του 2017, όμως, αποχώρησε από τον Άρη.

### Στις εθνικές ομάδες

Το 2005 υπήρξε διεθνής με την εθνική Ελπίδων, έχοντας τρεις συμμετοχές.

Στις 14 Μαΐου 2014 ανακοινώθηκε από την ΕΠΟ ότι συγκαταλέγεται στους 30 "εκλεκτούς" του Φερνάντο Σάντος για την προεπιλογή της αποστολής της Ελλάδας εν όψει του Μουντιάλ 2014, δεν βρέθηκε όμως στην τελική 23άδα. Τελικά το ντεμπούτο του πραγματοποιήθηκε ακριβώς πέντε μήνες αργότερα, στις 14 Νοεμβρίου 2014 στην εντός έδρας αναμέτρηση εναντίον των Νήσων Φερόε.

Παραπομπές
----------

1. ↑  Υπέγραψε στη Βαγιαδολίδ ο Καράμπελας, www.sport-fm.gr
2. ↑  Επέστρεψε στον Άρη ο Καράμπελας, www.sport-fm.gr
3. ↑  Η προεπιλογή της Εθνικής Ελλάδας, www.sport-fm.gr

Εξωτερικοί σύνδεσμοι
--------------------

* Η καριέρα του Νίκου Καράμπελα στο soccerway
* Το προφίλ του Νίκου Καράμπελα στο transfermarkt
* Καράμπελας: «Πέρασα υπέροχες στιγμές στην ΑΕΚ» Αρχειοθετήθηκε 2014-07-13 στο Wayback Machine.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Το **Antonov An-2**  (ονομασία αναφοράς NATO: **Colt**) ήταν σοβιετικό μονοκινητήριο διπλάνο γενικής χρήσης το οποίο ανέπτυξε το Σχεδιαστικό Γραφείο Antonov στα τέλη της δεκαετίας του 1940. Πρόκειται για ένα ιδιαιτέρως ανθεκτικό αεροσκάφος, ικανό να μεταφέρει μεγάλα φορτία καθώς και να αποπροσγειωθεί σε πρόχειρους διαδρόμους. Η παραγωγή των An-2 συνεχίστηκε μέχρι το 2001, ενώ αρκετά παραμένουν σε υπηρεσία με πολεμικές αεροπορίες και πολιτικούς χρήστες σε πολλές διάφορες χώρες.

Το An-2 σχεδιάστηκε για χρήση στη δασοκομία και τη γεωργία, αλλά αποδείχθηκε ιδιαίτερα ευπροσάρμοστο ως σχεδίαση και έχουν αναπτυχθεί πολυάριθμες παραλλαγές του που περιλαμβάνουν μεταξύ άλλων αεροσκάφη για τη λήψη ατμοσφαιρικών μετρήσεων και δειγμάτων, πυροσβεστικά αεροσκάφη, ασθενοφόρα, υδροπλάνα και μεταγωγικά για την ρίψη αλεξιπτωτιστών.

Η πιο συνηθισμένη έκδοση είναι το δωδεκαθέσιο επιβατικό αεροσκάφος An-2T. Όλες οι εκδόσεις, εκτός από το An-3 και το An-2-100, προωθούνται από αστεροειδή κινητήρα Shvetsov ASh-62, ο οποίος αναπτύχθηκε με βάση τον αμερικανικό Wright R-1820.

Δείτε επίσης
------------

Αεροσκάφη που σχετίζονται με την ανάπτυξη του An-2
* Antonov An-3

Συγκρίσιμα αεροσκάφη
* de Havilland Canada DHC-3 Otter
* Dornier Do 27
* Pilatus PC-6 Porter

Παραπομπές
----------

1. ↑  «Designations of Soviet and Russian Military Aircraft and Missiles». Designation-systems.net. 18 Ιανουαρίου 2008. Αρχειοθετήθηκε από το πρωτότυπο στις 11 Οκτωβρίου 2017. Ανακτήθηκε στις 8 Μαρτίου 2014.
2. 1 2
3. ↑  Harpole, Tom. "Antonovs in America" Αρχειοθετήθηκε 2012-08-03 στο Wayback Machine. p2 Αρχειοθετήθηκε 2013-04-08 στο Wayback Machine. p3 Αρχειοθετήθηκε 2013-04-08 στο Wayback Machine. *Air & Space/Smithsonian*, August 2012. Retrieved: 31 July 2012.

Βιβλιογραφία
------------

* Butowski, Piotr (May–June 1999). «'Antek's' Early Years: Creating a Legend–Formative Years of the Antonov An-2». *Air Enthusiast* (81): 2–11. ISSN 0143-5450.
* Gunston, Bill. *The Osprey Encyclopedia of Russian Aircraft 1875–1995*. London: Osprey, 1995. (ISBN 1-85532-405-9).
* Mader, Georg. "Hvratske Zrance Snage: Croatia's embargoed air force". *World Air Power Journal*, Volume 24 Spring 1996. London:Aerospace Publishing. (ISBN 1-874023-66-2). pp. 139–147.
* Gordon, Yefim & Komissarov, Dmitry. *Antonov An-2*. Midland. Hinkley. 2004. (ISBN 1-85780-162-8).
* Gordon, Yefim & Komissarov, Dmitry. *Chinese Aircraft*. Hikoki Publications. Manchester. 2008. (ISBN 978-1-902109-04-6).
* «Pentagon Over the Islands: The Thirty-Year History of Indonesian Military Aviation». *Air Enthusiast Quarterly* (2): 154–162. n.d.. ISSN 0143-5450.
ΟΙ Μεσοδυτικές Πολιτείες
Οι **Μεσοδυτικές Πολιτείες**, που αναφέρονται επίσης ως *Midwest*,  *Midwestern United States* ή *American Midwest*, είναι μία από τις τέσσερεις απογραφικές περιοχές του Γραφείου Απογραφών των Ηνωμένων Πολιτειών (επίσης γνωστή ως "Περιοχή 2"). Καταλαμβάνει το βόρειο κεντρικό τμήμα των Ηνωμένων Πολιτειών. Ονομαζόταν επίσημα Βόρεια Κεντρική Περιφέρεια από το Γραφείο Απογραφών μέχρι το 1984. Βρίσκεται μεταξύ των βορειοανατολικών Ηνωμένων Πολιτειών και των Δυτικών Ηνωμένων Πολιτειών, με τον Καναδά στα βόρεια και τις νότιες Ηνωμένες Πολιτείες στα νότια.

Το Γραφείο Απογραφών ορίζει ότι αποτελείται από 12 πολιτείες: Ιλινόις, Ιντιάνα, Αϊόβα, Κάνσας, Μίσιγκαν, Μινεσότα, Μιζούρι, Νεμπράσκα, Βόρεια Ντακότα, Οχάιο, Νότια Ντακότα και Ουισκόνσιν. Τα κυριότερα ποτάμια της περιοχής περιλαμβάνουν, από τα ανατολικά προς τα δυτικά, τον ποταμό Οχάιο, τον Μισσισσιππή και τον ποταμό Μιζούρι. Η απογραφή του 2020 έδειξε ότι ο πληθυσμός των Μεσοδυτικών πολιτειών ανήρχετο σε 68.995.685 κατοίκους. Το Σικάγο είναι η πολυπληθέστερη πόλη των μεσοδυτικών πολιτειών.

O ποταμός Μισσισιππής διαπερνά 5 από τις Μεσοδυτικές πολιτείες (το Ιλλινόις, την Ιντιάνα, to Μιζούρι, την Αϊόβα και την Μινεζότα).  Το 1763, η Γαλλία μετά την ήττα της από την Βρετανία στον Επταετή Πόλεμο, της παραχώρησε όλα τα εδάφη της ανατολικώς του Μισσισσιπή, μια περιοχή που σήμερα καταλαμβάνει περίπου το ήμισυ των σημερινών Μεσοδυτικών Πολιτειών. Η εν λόγω έκταση πέρασε στις ΗΠΑ μετά την Αμερικανική Επανάσταση. Η υπόλοιπη γη του Μίντγουεστ, αυτή δυτικώς του Μισσισιπή, ενσωματώθηκε στις ΗΠΑ το 1803 με την Αγορά της Λουιζιάνας από την Γαλλία.

Παραπομπές
----------

1. ↑  «History: Regions and Divisions». *United States Census Bureau*. United States Census Bureau. Ανακτήθηκε στις 26 Νοεμβρίου 2014.
2. ↑  Hobbs, Joseph John (2009). *World Regional Geography*. Cengage Learning. σελ. 662. ISBN 978-0-495-38950-7. Ανακτήθηκε στις 13 Ιουνίου 2017.
3. ↑  «Change in Resident Population of the 50 States, the District of Columbia, and Puerto Rico: 1910 to 2020» (PDF). *Census.gov*. United States Census Bureau. Αρχειοθετήθηκε (PDF) από το πρωτότυπο στις 26 Απριλίου 2021. Ανακτήθηκε στις 27 Απριλίου 2021.
4. ↑  «Mississippi River —». *www.americanrivers.org* (στα Αγγλικά). Ανακτήθηκε στις 1 Ιουνίου 2023.
5. ↑  *ΧΩΡΕΣ ΚΑΙ ΛΑΟΙ, 5ος τόμος: ΒΟΡΕΙΟΣ ΑΜΕΡΙΚΗ*. εκδ.Δομική. 1985.

Εξωτερικοί σύνδεσμοι
--------------------

* Πολυμέσα σχετικά με το θέμα  Midwestern United States στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85085029

 |

 |
Το κόμμα **Νέες Ιδέες**, είναι το κυβερνών πολιτικό κόμμα στο Ελ Σαλβαδόρ. Η ιδεολογία του βασίζεται στο προφίλ του προέδρου της χώρας Ναγίμπ Μπουκέλε, που χαρακτηρίζεται από τρίτο δρόμο ή και οικονομικό φιλελευθερισμό, καθώς και συντηρητισμό σε συνδυασμό και με ορισμένες αριστερές πολιτικές σε κοινωνικο-οικονομικό επίπεδο, ενώ επίσης θεωρείται ότι επί διακυβέρνησής του ακολουθούνται αυταρχικές πρακτικές. Το κόμμα προτείνει ανάπτυξη με βάση το κρυπτονομισμα bitcoin, το οποίο επι κυβέρνησής του αποτελεί το εθνικό νόμισμα της χώρας.

Παραπομπές
----------

1. ↑  Arellano, Ángel (28 Σεπτεμβρίου 2023). «Bukelismo, la paradoja del autoritarismo popular». *Diálogo Político* (στα Ισπανικά). Ανακτήθηκε στις 2 Μαρτίου 2024.
Τα **Κέντρα Ελέγχου και Πρόληψης Νοσημάτων** (**Centers for Disease Control and Prevention -** **CDC** ) είναι το κορυφαίο εθνικό ινστιτούτο δημόσιας υγείας των Ηνωμένων Πολιτειών. Το CDC είναι μια ομοσπονδιακή υπηρεσία των Ηνωμένων Πολιτειών υπό το Υπουργείο Υγείας και Ανθρωπίνων Υπηρεσιών και έχει την έδρα του στην Ατλάντα της Τζόρτζια.

Ο κύριος στόχος του είναι να προστατεύσει τη δημόσια υγεία και ασφάλεια μέσω του ελέγχου και της πρόληψης ασθενειών, τραυματισμών και αναπηριών στις ΗΠΑ και διεθνώς. Το CDC εστιάζει την εθνική προσοχή στην ανάπτυξη και εφαρμογή του ελέγχου και της πρόληψης των ασθενειών. Ειδικότερα, εστιάζει την προσοχή του στις λοιμώδεις νόσους, τους παθογόνους παράγοντες στην τροφική αλυσίδα, την περιβαλλοντική υγεία, την επαγγελματική ασφάλεια και υγεία, την προαγωγή της υγείας, την πρόληψη τραυματισμών και τις εκπαιδευτικές δραστηριότητες που αποσκοπούν στη βελτίωση της υγείας των πολιτών των Ηνωμένων Πολιτειών. Επιπλέον, το CDC ερευνά και παρέχει πληροφορίες για μη μολυσματικές ασθένειες όπως η παχυσαρκία και ο διαβήτης και είναι ιδρυτικό μέλος της Διεθνούς Ένωσης Εθνικών Ιδρυμάτων Δημόσιας Υγείας .

Κριτική
-------

#### Ασθένεια ιού Έμπολα

Τον Οκτώβριο του 2014, έδωσε σε μια νοσοκόμα με πυρετό, που αργότερα διαγνώστηκε με Έμπολα, την άδεια να επιβιβαστεί σε εμπορική πτήση προς το Κλίβελαντ.

#### COVID-19

Έχει επικριθεί ευρέως για τον χειρισμό της πανδημίας COVID-19. Το 2022 η διευθύντρια του CDC Ροσέλ Ουαλένσκι αναγνώρισε "μερικά αρκετά δραματικά, αρκετά δημόσια λάθη, από τις δοκιμές έως τα δεδομένα έως τις επικοινωνίες", με βάση τα ευρήματα μιας εσωτερικής εξέτασης.

Παραπομπές
----------

1. ↑  «City of Atlanta's expansion to Emory and CDC approved». *www.ajc.com*. Ανακτήθηκε στις 5 Δεκεμβρίου 2017.
2. ↑  «Mission, Role and Pledge». Centers for Disease Control and Prevention. Ανακτήθηκε στις 16 Ιανουαρίου 2017.
3. ↑  CDC Home Page, cdc.gov; retrieved November 19, 2008.
4. ↑  «Ebola nurse got CDC OK for airline ride». Αρχειοθετήθηκε από το πρωτότυπο στις 17 Οκτωβρίου 2014. Ανακτήθηκε στις 19 Μαρτίου 2024.
5. ↑  LaFraniere, Sharon; Weiland, Noah (2022-08-17). «Walensky, Citing Botched Pandemic Response, Calls for C.D.C. Reorganization» (στα αγγλικά). *The New York Times*. ISSN 0362-4331.. Ανακτήθηκε στις 2024-03-19.

Εξωτερικοί σύνδεσμοι
--------------------

* Επίσημος ιστότοπος
* CDC στο ομοσπονδιακό μητρώο
* CDC Online Newsroom
* CDC βιβλιοθήκη εικόνων για τη δημόσια υγεία
* CDC Global Communications Center
* CDC Emerging Infectious Diseases Laboratory  –  Ατλάντα, Τζόρτζια
* CDC WONDER online βάσεις δεδομένων .
Ο **υπολογιστής μικρού συνόλου εντολών** (**Minimal Instruction Set Computer**, **MISC**) είναι μια αρχιτεκτονική μικροεπεξεργαστών με πολύ μικρό αριθμό βασικών λειτουργιών και αντίστοιχων μνημονικών εντολών (opcodes). Αυτά τα σύνολα εντολών βασίζονται συνήθως στη στοίβα και όχι στους καταχωρητές, για να μειώσει το χώρο που χρειάζεται για να δηλώνονται οι τελεστές στις εντολές. Μια τέτοια αρχιτεκτονικής μηχανής στοίβας είναι πιο απλή γιατί όλες οι εντολές χρησιμοποιούν τα δεδομένα που βρίσκονται στο πάνω μέρος της στοίβας. Αυτό έχει ως αποτέλεσμα ένα μικρότερο σύνολο εντολών, μια μικρότερη και πιο γρήγορη μονάδα αποκωδικοποίησης εντολών, και γενικότερα τη γρηγορότερη εκτέλεση των ίδιων των εντολών. Το μειονέκτημα είναι ότι οι εντολές τείνουν να έχουν περισσότερες ακολουθιακές εξαρτήσεις, μειώνοντας τον παραλληλισμό σε επίπεδο εντολής (instruction-level parallelism). Οι αρχιτεκτονικές MISC μοιάζουν αρκετά με τη γλώσσα προγραμματισμού Forth και την εικονική μηχανή της Java.

Ένα από τα πιο επιτυχημένα εμπορικά παραδείγματα MISC ήταν ο INMOS transputer.

Δείτε επίσης
------------

* Complex instruction set computer (CISC)
* Reduced instruction set computer (RISC)
* One instruction set computer (OISC)
* Zero instruction set computer (ZISC)

Εξωτερικοί σύνδεσμοι
--------------------

* Forth MISC chip designs (Αγγλικά)
* MISC variants (Αγγλικά)